
Deen e Islam ki Azeem buniyad do usoolof par qayam hai: 


3 Yaa, VD 
© Sirf Allah ki ibadat ki jaaye. 


a ee eS 
“ee le Ya dw VI,” @ 


@ Allah ki ibadat sirf us tareege se ki jaaye Jo usne shariat me mugarrar Kiya hai. 


@ Pehla usool: 
“Jl ipll tog 2” 
Allah az-zawajal ke liye tawheed ko khalis karna. 


@ Doosra usool: 

“SE pyar EL 4 2” 
Raaoolullah $8 ki pairwi ko khalis karna. 
Aur koi bhi Amal us waqt tak qubool nahi hota, jabtak in donofi usoolof ki takmeel 


naa hojaye aur us Amal mein ye donof sharteifi poori naa hon. 


® ke allah ke siwa kisi ki ibadat naa ki jaaye. 


© Aur Allah ki ibadat us tareege se ki jaaye Jo usne shariat me muqarrar Kiya hai. 

O Allah ta’ala ka farman hai: 
[11+ Sl] lsd yy Soley Sty Vy Whe SU fea ay ld on OF od 


Pas jise bhi apne parwardigar se milne ki aarzoo ho, usey chahiye ke nek aamaal 


kare aur apne parwardigar ki ibadat mein kisi ko bhi shareek na kare. 


O Imam Ibn e katheer rahimahullah ne is nae ki sae me farmaya: 


eA! al of b gi dle WF and <LLall 0 cles al Gl du W pad Of oth” 


vad ez svovr 


eal &, olde, bY odes all toy 4 ol cil 9s ioe diy Soles oe Yop call 


at ete 
8B ANI Oe Ue Ala OK TY peal 


Jis shakhs ko apne rab se mulaqat ki ummeed ho yaani uske ajr o sawab ki ummeed 
ho, to use Amal e Saleh karna chahiye, aur amal e Saleh woh hai jo Allah ki shariat 
ke mawafiq ho, aur apne rab ki ibadat mein kisi ko shareek Naa kare. Aur yeh 
donofi aamaal, yaani khalis hona aur sunnat ke mutabiq hona, maqbool Amal ki do 
buniyadeifi hain. Aur yeh zaroori hai ke Amal khalis Allah ke liye ho aur rasoolullah 
8 ki shariat ke mutabigq ho. 


[VN 5 eg oy gee VAM OD deal be 28 ol pani] 


Is aayat mein allah ta’ala ne Amal ke qubool hone ki do sharteifi bayan ki hain: 


@ -Ikhlas 
@® -Aur mutabi’at 


Ikhlas ki shart: 
Shariat mein ye baat tay shudah hai ke 
Allah ta’ala sirf usi Amal ko qubool karta hai, Jo khalis uski raza ke liye kiya jaaye. 
iski daleel quran wa sunnat mein ba-kasrat aayi hui hai 
O Allah ta’ala ka farman hai: : 
(> a) eral db Capel a Iyatnd YI Uyzel Gp 
Unheifi iske siwa koi hukm nahin diya gaya ke sirf Allah ki ibadat kareifi, usi ke liye 


Deen ko khalis rakheifi. 

O Aur ek aayat mein Allah ta’ala ka farman hai: 
(rv etl] Ge Cyl AL SI bs Vy Gd ail UL Sp 


Allah ta’ala ko qurbaniyofi ke gosht nahin pahunchte Naa uske khoon, balke usey to 


tumhare dil ki parhezgari pahunchti hai. 


O au resco xs ka ushad e eo hai: 
cahey 4 al J} app cdlyeas 4 ail J} ag LE of usg l 


a) ple US amg 5 yeah ill cline Go 


Aamaal ka daromadar niyatofi par hai aur har aadmi ko uski niyat hi ke mutabiq 


oy 
J} 4 


phal milega, phir jis shakhs ne duniya kamaane ya kisi aurat se shadi rachaane ke 
liye watan chodha to uski hijrat usi kaam ke liye hai jiske liye usne hijrat ki. 
[Vary i TH VIA sled eH] 
Is hadees mein niyat ki ahmiyat bayan ki gayi hai ke har Amal ka daromadar niyat 
par hota hai. 
O Ek aur ans mein ap #28 ne farmaya: 
meV i ae JF cps sell 3 ib JI, cals wld 3 oS, sadly AN ois hy” 
. cai WS oa GU 
Is ummat ko azmat wa raf’at, Deen wa Nusrat aur zameen mein iqtedar ki 
khushkhabri de do, aur jo inme se aakhirat ka Amal duniya ke liye karega, uska 


aakhirat mein koi hissa Naa hoga. 
[exes ju doy VANVE LI Systane 0b 0 Ole Or OY NYY E taal sinus] 
Yeh hadees wazeh karti hai ke jis shakhs ne duniya ke fayede ke liye aakhirat ka 


amal kiya, uske liye aakhirat mein koi hissa nahin- 


O Isi tarah allah ta’ala hadees e qudsi me farmata hai: 


4b- 


DA cal ny Gey oe OG ore ag WAI Me Je SE 2 Kan i oe 


Allah az-zawajal farmata hai mai doosre shareekofi ke mugqable mein shirakat se 


sabse zyada be-niyaz hoon. 


Jisne (bazahir) mere liye Amal Kiya usme se mere siwa kisi aur ko bhi shareek kar 


liya, to mai us se la-talluq ho jaata hoon aur woh (Amal) usi ke liye hota hai jisko 
uske (Mera) shareek banaya. 


[guy doy LEY OV dele Cyl cin] 


O payyenne: Abu Umama Radiallahu oun se Hyayat hai ke: 


GAL 


y 8 in| Jy Sis call Sally 3 a oath, \B Sen) ap ls dE gl a be a” 


4 SA or F 


ce fee Val Oy 236 2 ag ig Y" BE al Jp yi whe EN BEG oI bg 
Magy 4 ry Lalli 4 ak tL YI | eal 
Ek aadmi nabi #§ ke paas aaya aur poochha ke agar koi shakhs Allah ke raaste mein 
jihad kare aur woh sawab wa shohrat donof ka talab-gaar hai, to usey kya milega? 
Aap 88 ne farmaya: “usey kuch nahin milega”. 
Us shakhs ne wahi sawal teen dafaa dohraya. Aur aap #% ne har dafaa yahi farmaya 
ke:“ usey kuch nahin milega”. 


Phir aap ne farmaya ke: “Allah ta’ala sirf us Amal ko qubool farmata hai jo khalis 


uske liye kiya jaaye aur sirf uski raza mandi maqsood ho”. 
[GUY emmy ores sSladll cin] 
Ye aayat e Kareem aur ahadees e mubarka is baat par dalalat karte hain ke bande ka 


Amal us waqt tak qubool nahin hota, jabtak woh khalis Allah ke liye Naa anjam 
diya gaya ho. 


Mutabi’at e Rasool & ki shart: 
Allah ta’ala aur uske rasool #§ ki ita’at ke baare mein quran wa sunnat mein 
bahut si aayaat aur ahadees maujood hain: 
O Allah ta’ala ka farman hai: 
pvt) lanl sh ait Sy a tals 18 de TE OS og CoN TET 
Aur tumhein ho kuch rasool de lelo, aur jis se roke ruk jaao aur Allah ta’ala se darte 


Raha Karo, yaqeenan Allah ta’ala sakht azaab wala hai. 


O Ek aur aayat mein Allah ta’ala farmata hai: 

2. phew & 98 x @ 
[A+ Lat] Gal lel sab Sy 3 eter ch 
Is rasool (#5) ki jo ita’at kare usi ne Allah ta’ala ki farmaafibardari ki 


O Isi tarah ek aur jagah farmaya: 
(v1 te Gas 8 56 IB yey il gle oy) 

Aur jo bhi Allah aur uske rasool ki taabdari karega usne badi murad paali. 
O Neez rasoolullah 88 ki mukhalifat ka anjam batlaate hue farmaya: 

[yr all al me woes ol re monet ol al - apres Call dus 
Suno jo log hukm e Rasool ki mukhalifat karte hain unheifi darte rehna chahiye ke 
kahifii unpar koi zabardast aafat Naa aa pade ya unheifi dardnaak azaab na 
pahufiche. 


O Isi tarah ek aur jagah farmaya: 


aed core th re 8 SE La der BS deere 6 2 Syd oe od Be curee e 
eds Cua Le lee ppedtl BI VE pre Ad SR oe Oph V dhs SD 
[ne : sla] Glad 
So gasam hai tere parwardigaar ki! Yeh momin nahifi ho sakte, jabtak ke tamam 
aapas ke ikhtelaf mein aapko haakim Naa Maan lein, phir Jo faisle aap in mein 
kardein unse apne dil mein aur kisi tarah ki tangi aur naa Khushi naa paayeifi aur 

farmafibardari ke saath qubool karlein. 
O Neez ek aur jagah irshad e baari hai: 

ir ole Dl hoy otal gh Nah iN NE all a 5,4 BS 0) Bp 
Keh dijiye! Agar tum Allah ta’ala se muhabbat rakhte ho to meri taabdari 


Karo,khud Allah ta’ala tumse muhabbat karega aur tumhare gunah maaf farma dega 


aur Allah ta’ala bada bakhshne wala meherbaan hai. 


Yeh aayaat sayyed e kaayenay $§ ki ita’at ke wujoob par dalalat karti hain. 
O Aur isi tarah rasool #8 ka irshad e girami hai ke: 
Pecin eeerer men Men 
“Ql tie Glas 

Meri ummat ke sab log jannat mein dakhil honge siwaye uske jo inkar kare. sahaba 


e kiram ne poochha: aye Allah ke rasool! Woh kaun hai jo inkar karega? Aap ne 
farmaya: jisne meri ita’at ki woh jannat mein dakhil hoga aur jisne meri nafarmani 
ki to yaqeenan usne inkar Kiya. 

[VY A+ ssbeedl cee] 
O Neez farman e nabwi RS hai ke: 


Oo ae 


. “> 9@ ae Gad Oe Clg SUT Y 
Jisne hamare is amr (Deen) mein koi aesi nayi baat shuru ki jo isme nahifi, to woh 
mardood hai. 


[VV IA chee cess eT VAY ele Oe] 


O Aur sahih Muslim ki ek doosri riwayat mein hai ke: 


Hs 56 el de GaSe je fe 


Jisne aesa Amal Kiya, jiske mutalliq hamara hukm nahin, to woh mardood hai. 


[VVNA td ce] 
Yeh ahadees wazeh karti hain ke jo Amal rasoolullah 8 ki shariat ke mutabiq Naa 


ho, woh mardood hai. 
Isi tarah maloom hua ke hamare paas do duniyad usool hain ke jinke mutabiq Allah 
tabarak wa ta’ala bandofi ke Amal ko sharf e qabooliyat bakhshta hai, aur yeh 
donofi usool qabooliyat e Amal ke liye shart hain: 

Amal khalis Allah ke liye ho. 


Aur woh Amal sunnat ke mutabiq ho. 


OOOO 


Nabi & ki itteba kaise mumkin hai? 


Shariat ki mutabigat aur rasoolullah 88 ki pairwi kis tarah mukammal ho sakti hai? 
Is sawal ka jawab yeh hai ke nabi # ki itteba chhe (06) ausaf ke baghair mumkin 
nahin ho sakti. 
Aur yeh chhe (06) ausaf wo sharait hain ke jinke baghair koi bhi ibadat Allah ke 
yahan maqbool nahin hoti, agar-che woh ikhlas ke saath anjam di gayi ho, kyunke 
ikhlas ke saath saath ibadat ka nabi #8 ke tareeqe ke mutabiq hona bhi zaroori hai, 
is taur par ke us ibadat mein shariat ki mawafiqat ke chhe(06) pehluof mein se kisi 
ek mein bhi Kami naa ho. 
Yeh chhe (06) ausaf darj zel hain: 
Sabab, jins, miqdar, kaifiyat, zaman aur makan. 
Agar koi ibadat in chhe (06) ausaf ke mutabiq ho to woh nabi 5 ki pairwi par 
mabni samjhi jayegi. 
@- Ibadat ka sabab shariat ke mutabiq ho: 
Ibadat ka sabab shariat ke mawafiq hona chahiye. 
Agar koi insan aesi ibadat karta hai, jiska sabab shariat mein saabit nahin, to woh 
ibadat mardood hai,kyunke uspar Allah aur uske rasool #% ka hukm maujood nahin. 
Misaal ke taur par nabi #8 ke milad ka jashn manana, Jo ke shariat mein sabit 
qadam nahin, ye sabab ke lihaz se ghair mawafiq hai. 
@- Ibadat ka jins shariat ke mutabiq ho: 

Ibadat ka jins bhi shariat ke mutabiq hona chahiye. 
Maslan agar koi musalman qurbani mein ghoda zabah kare to yeh shariat ke 
mutabiq nahin hoga, kyunke qurbani sirf bahimatil an’aam (cont, gaaye, dunba,aur 
bhed bakri) ki jins se ki jaati hai. Is liye yeh ibadat mardood hogi. 
@- Ibadat ka miqdar shariat ke mutabiq ho: 


Ibadat ka miqdar mein bhi shariat ke mawafiq hona zaroori hai. 


—_—_ g }_—_____ 


Maslan agar koi shakhs Zohar ki namaz chhe (06) rakat padhle ya magheib ki 


namaz chaar rakat padhle, to yeh shariat ke mutabiq nahin hoga aur yeh amal 
mardood hoga, kyunke nahi #% ne is tareeqe se namaz nahin padhi. 

@ ibadat ki kaifiyat shariat ke mutabiq ho: 

Agar kisi shakhs ne ibadat ki jins, sabab aur miqdar shariat ke mutabiw rakhi, lekin 
uski kafiyat mein Kami ya tabdeeli ki, to woh ibadat maqbool nahin hogi. 

Misaal ke taur par agar koi shakhs wuzu mein pehle paao dhole, phir sar ka masah 
kare, phir haath dhoye aur aakhir mein chehra dhoye, to uska wuzu sahih nahin 
hoga, 

Kyunke wuzu mein tarteeb ki shart poori nahin hui. 

Isi tarah, agar koi shakhs namaz mein sajde ko ruku se pehle karke, ya tashahhud 
ki jagah surah fatiha padhe aur surah fatiha ki jagah tashahhud padhe, to yeh namaz 
durust nahin hogi. 
© Ibadat ka waqt aur zaman ke aetebar se shariat ke mutabig hona: 

Ibadat ki anjam dahi shariat ki taraf se muqarrar kardah waqt ke mutabiq hona bhi 
zaroori hai. 
Maslan agar koi shakhs Ramadan ke bajaye shaban ya shawwal mein roza rakhe, ya 
hajj ke liye Ramadan mein jaaye, ya namaz e Zohar ko zawal se qabl padhe, to uski 
ibadat mardood hogi, kyunke yeh shariat mein mugqarrar kardah waqt ke khilaf 
anjam di gayi hai. 
Ibadat ka makan wa jagah ke aetebar se shariat ke mutabiq hona: 
Ibadat adaa karne ki jagah ka bhi shariat ke mutabiq hona zaroori hai. 

Maslan, agar koi shakhs Arafat ke din muzdalifa mein waqoof kare, to yeh sahih 
nahin hoga, kyunke yeh maqam ke lihaz se shariat ke mawafiq nahin hai. 
Maloom hua ke ibadat mein chhe (06) ausaf matloob hain: 
Aur woh yeh hain: sabab, jins, miqdar, kaiftyat, Zaman, aur makan 


Inme se kisi ek wasf mein bhi Kami hui, to ibadat Allah ke haan magqbool nahin 


hogi. 

Lehaza, nabi &€ ki sahih pairwi ke liye zaroori hai ke in ausaf ko Nabi WE ke 


tareege ke mutabiq anjam diya jaaye. 

Ye sab itteba ki buniyad hain. 

Aur jahan tak ikhlas ki baat hai, to woh yeh hai ke Amal sirf Allah ke liye khalis ho, 
aur usme riya ya dikhawa Naa ho. 

Amal ikhlas aur mutabi’at rasool #% ke saath khalis aur sahih ho to Allah ke Haan 
magqbool hota hai. 

Allah ki shariat ke khilaf Amal Dil ko pakeeza aur tazkiya nahin karta, kyunke usme 
woh tatheer aur tazkiya nahin hota jo Allah ne un aamaal mein rakha hai jise usne 


mashroo’ Kiya hai. 


OOOO 


Woh shariat jise nabi e Akram ¥ lekar aaye 


Woh shariat Jo nabi Kareem $8 laaye, usme Allah rabbul aalameen ke diye hue 
ahkam shamil hain, kuch ahkam wajib aur laazim hain aur kuch mustahab, isi tarah 
kuch cheezeifi Allah ta’ala ne haram garar di hain aur kuch makrooh hain. 

Is shariat ke ahkam aur nawahi par amal karne se insan ki roohani aur deeni 
pakeezgi hoti hai, uska dil saaf hota hai,uski zindagi seedhi raah par aati hai, aur 
zehni aur qalbi pareshaniyafi aur waswase door hojaate hain. Uski zindagi siraat e 
mustaqeem par istawar hoti hai. 

Kyun? Kyunke Allah rabbul aalameen ne jo ibadat mugqarrar ki hain un mein 
tazkiya aur pakeezgi ka jauhar maujood hai. Lekin jo ibadaat insan khud aejaad 
karta hai, un mein yeh tazkiya aur pakeezgi ka jauhar maujood nahin hota. 

Misaal ke taur par jaise Allah rabbul aalameen ne mukhtalif ghizayi ajzaa’ ko jism ki 
nasho-numa ke liye paida kiya hai, jaisa anaaj, phal aur gosht, aur unke khaane se 
jism ko quwat aur taqat milti hai, agar koi shakhs un ghizayi ajzaa’ ko chodh kar 
lakdi, bhoosa, haddiyafi ya ghaas khaane lage, to uska jism kamzor hokar halaak ho 
jayega.kyunke Allah ta’ala ne in ashiyaa’ ko jism ki ghiza ke liye nahi banaya. 
Isi tarah agar koi insan bid’at par amal karta hai to yeh aese hi hai jaise koi lakdi ya 
mitti khaa kar jism ko ghiza Dene ki koshish kare. Bid’at par amal karna aesa hi hai 
jaise jism ko un cheezofi se ghiza Dena Jo ghizaiyyat se khali hoi. 

Isliye bid’at par amal karne se rooh ki pakeezgi aur tazkiya nahin hota, kyunke 
Allah ke un mein tatheer ka zariya nahin banaya. 

Chunancha Jo shakhs bid’at se apni rooh ko paak karna chahta hai, woh sirf 
nugsan aur halakat mein izafa karta hai. 
Har amal Jo Allah ke qareeb hone aur kamiyabi hasil karne ke liye anjam diya jaata 
hai, uske liye zaroori hai ke woh khalis allah ke liye ho aur uska tareeqa nabi 8 ki 
shariat ke mutabiq ho. 


Yaani Amal apne jins, sabab, miqdar, kaifiyat, waqt aur jagah ke lihaz se shariat ke 


mutabiq ho tab hi rooh pakeeza hoti hai, nafs ki islah hoti hai,zindagi durust hoti 
hai, aur woh raasta milta hai jo Allah ki razaa aur jannat tak le jaata hai. 
Hum Allah se dua karte hain ke woh humein jannatul firdaus mein nabi Kareem 2 


ke saath jamaa farmaye. 


OOOO 


Ibadat mein asl hukm manaa hai 


Jabtak ke daleel Naa aajaye 


Sharai ibadaton ke baare mein ek aham usool yeh hai ke “ibadat ki niyat se koi 
amal karna aslan mamnoo’ hai, jabtak ke uske karne ki koi daleel ya nas maujood 
Naa ho” Ibadatein sirf wahi hain jo Allah aur uske rasool $8 ne maahroo’ ki hain. 
Jabke doosra qaida hai ke: “ghair e ibadat ke silsile mein asl hukm jawaz ka hai, 
jabtak ke uske manaa ki koi daleel Naa ho? 

Yeh ek aham qaida hai ke ibadat me asl manaa hai, jabtak ke uske karne ki koi 
daleel yaa nas Naa ho, yaani ibadat taugeefi hoti hain, aur woh sirf wahi hain jo 
Allah rabbul aalameen ne apne nabi #8 ke zariye mashroo’ ki hain. Ghair e ibadat 
mein asl jawaz aur hillat hai jabtak ke koi daleel usey manaa Naa kare. 

O Allah ta’ala ka farman hai: 

(rv sss) aN a, OSG TU cra Se ob Leh BE ob lp 
Kya in logon ne aese (Allah ke) shareek (mugqarrar kar rakhe) hain jinhone aese 
ahkam e Deen mugarrar kar diye hain jo allah ke farmaye hue nahin hain. 
O Isi tarah Nabi & ka farman hai: 


g 
we 73e 7 tre 7 7 


"35 98 Lio) dle Gul ME LE oe" 
Jisne aesa amal Kiya, jiske mutalliq hamara hukm nahin, to woh mardood hai. 


[VVVA idee cee] 
O Ulama ka ijmaa_ hai ke ibadat woh hai jiske karne ka Allah ya uske rasool 8 


ne hukm diya ho, chahe woh wajib ho ya mustahab. Ibadaton mein asl mumani’at 
hai, jabtak ke koi nas maujood Naa ho, aur ibadaton ke alawah mein asl jawaz 
hai,jabtak ke koi nas use manaa Naa kare. 
O Allah ta’ala ka farman hai: 

[v4 3,40] flux yal 3 le NI gle gil > 
Woh Allah jisne tumhare liye zameen ka tamam cheezon ko paida kiya. 
O Irshad e baari ta’ala hai: 


ow vwGo 7 ce eeke G  ee Fie or oF 
[hy ol eNI] $353 o Clblls ols) ea al al an rm oF 5} 
Aap farmaiye ke Allah ta’ala ke piada kiye hue asbaab e zeenat ko, jinko usne apne 


bandon ke waaste banaya hai aur khaane peene ki halal cheezon ko kis shakhs ne 
haram Kiya hai? 

Is aayat ka matlab yeh hai ke tum zameen ki tamam cheezon se faida utha sakte ho, 
jabtak ke koi nas unhein haram naa kare. 

Yaani ibadaton ke bar’aks’ tamam cheezein asl mein halal hain, jabtak ke koi daleel 
use mamnoo’ aur haram naa kare. Chunancha har ibadat’ khwah wajib ho yaa 
mustahab, jiska Allah ya uske rasool #% ne hukm diya ho, wahi ibadat hai. Aur jisne 
koi aesi ibadat ya Amal aejaad Kiya jiska kitab o sunnat mein koi hukm nahin, to 
woh bid’at aejaad kar raha hai, aur yeh mardood hai. 


O Jaisa ke nabi e Akram #8 ne farmaya: 


4 


be ese + 0% wr Fe Ae 4 oF 
"oy 962 LZ} ade ual EY oy" 


Jisne aesa Amal Kiya, jiske mutalliq hamara hukm nahin, to woh mardood hai. 


[\VVA idene cee] 


OOOO 


Bid’aat do qism ki hain 


@ pehli gism yeh hai ke aesi ibadat aejaad ki jaaye, jiski shariat mein koi Asl naa 
ho, use ‘bid’at e asliya’ kehte hain. Jaise rahbaniyat (tark e duniya) wagaira. 

Yeh bid’aat ki pehli qism hai ke bid’ati shakhs aesi bid’at rayaj karta hai, jiski 
nau’iyat ko Allah aur uske rasool # ne bilkul mashroo’ nahin kiya. 
® doosri gism yeh hai ke asl ibadat to mashroo’ ho, lekin uske kisi wasf ya pehloo 
mein tabdeeli ki jaaye. Jo Allah aur uske rasool 8 ne mugqarrar Kiya ho, use ‘bid’at 
e izafiya’ kehte hain. 
Yaani ibadat ki asl to shariat mein maujood ho, lekin uske chhe (06) ausaf me se 
kisi ek ko badal diya jaaye.is soorat mein ibadat apni asl ke aetebar se mashroo’ hoti 
hai, lekin uske kisi wasf mein tabdeeli kar di jaati hai, aur woh nabi WE ke laaye 


hue tareege par nahin rehti. 


* bid’at e asliya yaani us bid’at ki misaal jiski shariat me koi asl naa ho: 

Misaal ke taur par, Jo bid’at logon ne is mahine mein milad un Nabi # ke hawale 
se aejaad ki hai, yaani nahi 8 ke milad ke jashn ka in’eqaad. Yeh Amal Naa Quran 
mein maujood hai, naa sunnat mein, Naa sahaba e kiraam ke Amal mein, Naa 
tabaeen aur naa hi taba-tabaeen ke Amal mein,yaani Naa hi tamam quroon e 
mufazzala mein, aur un mein kahin bhi nabi 8% ke milad ka jashn manana nahin 
paaya jaata. 

Ye bid’at chauthi Sadi hijri mein Zahir hui, aur isko ubaidi shia firge ne aejaad 
Kiya, Jo ke jhoot aur galat dawaa karte hue Fatima az-zohra ke naam se nisbat 
rakhte thay aur apne aapko ko fatemi kehte thay. Yeh wo log thay jinhone sabse 
pehle Deen mein is amal ko dakhil Kiya, aur phir logon ne is bid’at ko apnaya, 
kyunke isko ek jazbati aur muhabbat par mabni shakl di gayi. Kaha gaya ke yeh 
Amal nabi & ki muhabbat ke izhaar ke liye hai. Kya koi musalman aesa hai jo Nabi 
$8 se muhabbat Naa karta ho? 


Hageeqat me nabi 88 se muhabbat ka taqaza yeh hai ke unke saath adab se pesh 


aaya jaaye aur unki shariat mein koi aesi cheez dakhil naa ki jaaye Jo uska hissa Naa 
ho. Jaise nabi #8 me milad ka jashn manana. 

Ab sawal yeh hai ke: kya nabi 88 ke milad ke jashn ke baare mein nahi $§ jaante 
thay ke ye Allah ka qurb hasil karne ka zariya hai yaa nahin? 

Agar woh jaante thay aur phir bhi use mashroo’ naa Kiya ho, to iska matlab yeh 
hai ke unhone apne rab ka paigham mukammal nahin pahunchaya?bhala koi 
musalman nabi # par aesa ilzam laga sakta hai?! 

Aur agar wo nahin jaante thay to yeh bada ajeeb hoga, kyunke iska matlab yeh hoga 
ke logon ko woh ilm hasil hua jo nabi 88 ko hasil Naa ho saka!, aur ye intehayi 
khatarnaak baat hai. 

Ye sab is soorat mein hai jab is bid’at mein mazeed koi haram cheez shamil Naa 
ho.lekin jab ismein deegar haram kaam bhi shamil hon, jaise mardofi aur aurton ka 
ikhtelaat, bid’ati azkar jin mein raqs wa suroor aur junoon ki, harkaat shamio hon, 
aur aesi kahaniyaii bayan ki jaayeifi jin mein ageede ki sareeh khilaf warzi ho, to 
phir yeh bid’at mazeed na-pasandeedah aur gumrah Kun ho jaati hai. 

Ye bid’at “bid’at e Asliya” kehlati hai kyunke iski koi buniyad shariat mein nahin 
hai. 


%*& bid’at e izafiya aur uski misaal: 

Doosri qism ki bid’at “bid’at e izafiya” kehlati hai, jab shariat me kisi ibadat ki asl 
maujood ho aur phir usme koi tabdeeli ki jaaye, jaise azkar mein izafa ya Kami. 
Misaal ke taur par, nabi 8 ne azaan sunne waale ko ye taleem di hai ke jab tum 
mo,zzin ko suno to waisa hi kaho jaisa ke woh kehta hai, phir mujh par darood 
bhejo, to tumhein Qayamat ke din shafa’at ki ummeed hogi. 

Ye darood mo,zzin ke liye hai ya sunne waale ke liye? 


Ulama ka kehna hai ke ye sunne ka waale ke liye hai. 


Agar koi mo,zzin azaan ke baad buland aawaz me darood padhta hai to ye Amal 


shariat me mashroo’ nahin. Aur agar koi unse kahe ke ye deen me mashroo’ nahin 
hai, to woh jawab det hain ke tum nahi #8 se muhabbat nahin rakhte. Dar 
Hageeqat, darood Shareef padhna mashroo’ amal hai, lekin uska makhsoos tareeqa 


mugarrar hai, aur agar us tareeqe ko badal diya jaaye to ye “bod’at e izafiya” hogi. 


© tamam aadaat, jaise khaana peena, libas pehenna, Roz-marrah ke kaam, aur 
muamlaat mein asl jawaz hai, jabtak ke koi daleel unko mamnoo’ Naa kare. 

Agar koi shakhs un cheezofi ko haram qarar deta hai jinheifii Allah aur uske rasool 
2 ne halal Kiya hai, to woh bid’ati hai , jaise mushrikeen ne baaz jaanwarof ko 
haram qarar diya. 

Isi tarah, agar koi na-pasandeedah tareege se ye daawa karta hai ke kuch libas ya 
nayi aejadaat bid’at aur haram hain, jaise aankhofi ka chashma lagana, jadeed 
aalaat jaise microphone istemal karna,wagaira, kyunke ye zheezeifi nabi 88 ke daur 
mein maujood nahin thifi, to aesi baatein galat hain. Asl me ye cheezeifi jayaz hain 
jabtak ke unke haram hone par koi sharai daleel maujood Naa ho. 

Purane zamane mein masjid ul haram mein jab loudspeaker nasb kiye gaye,to kuch 
ulama ne use bid’at qarar diya, jabke Haqeeqat mein ye sirf sahulat ke liye tha, jaise 
chashma lagane se dekhne mein aasani hoti hai, waise hi loudspeaker se aawaz 
sunne me aasani hoti hai. 

Aesi cheezon ke mutalliq as! hukm jawaz ka hai, jabtak koi daleel use manaa Naa 
kare. Isi tarah agar koi shakhs train ya hawai jahaz ka Safar bid'at qarar deta hai, to 
ye durust nahin hoga. 

Ye sab cheezeifi jayaz hain, jabtak koi sharai daleel unheifi haram Naa kare. Haram 
cheezeifi wo hain jo Allah aur uske rasool 88 ne khabees aur nuqsandaah garar di 
hain. 

Agar aap haram cheezoni ka jaiza lein to aap dekhenge ke woh mukhtakif qism ki 


kharabiyof aur nuqsanat par mushtamil hain. 


Khulasa ye hai ke Allah ta’ala ne humse ye mutalba nahin kiya ke hum uski ibadat 


apne man-pasand tareege se kareifi, aur naa hi humein is baat ki aazadi di ke hum 
apne muntakhib kardah tareeqofi se Allah ki ibadat karein. Allah ne humein apni 
ibadat ke tareeqe aur tareeqa e kaar khud muntakhib karne ki aazadi nahin di, 
balke humse ye mutalba Kiya ke hum uski ibadat usi tareege se karein jiska usne 
hukm diya hai, aur jis tareeqe se woh chahta hai, jis miqdar, waqt aur jagah me woh 
chahta hai, jaisa ke usne apni kitab mein aur apne rasool #8 ki zuban se wazahat 
farmayi hai. 

Isliye insan ke liye ye gunjaish nahin ke woh khud se aesi ibadatein aejaad kare 
jinka Allah ta’ala ne hukm nahin diya. 

Nabi 8 ki sunnat jis tarah Amal ke zariye hoti hai usi tarah tark ke zariye bhi hoti 
hai. Yahan jo tark Murad hai woh “tark e wajoodi” hai, yaani: koi cheez nabi 8 ke 
zamane mein maujood ho, aur uske karne ka daeeiya aur sabab bhi maujood ho, aur 
uske karne se koi maane’ bhi naa ho, phir bhi nabi ® us amal ko chodh dein. Aesi 
soorat mein, us amal ka chodhna sunnat hai aur uska karna bid’at hai. 

Maslan: Nabi #% ne eidain ke liye azaan ka hukm nahin diya, har namaz ke liye 
ghusl karne ka hukm nahin diya, apne milad ke liye jashn manane ka hukm nahin 
diya,taraweeh ke liye azaan nahin di, nisf shaban ki raat ko khaas ibadateifi nahin 
anjam dif, aur faut shudah afrad ke liye Quran ki tilawat nahin ki. Ye sab cheezeiii 
nabi #8 ke zamane me baghair kisi rukawat ke mumkin thif, lekin nabi ME ne 
unheif nahin kiya, halanke us waqt ahkam ka nuzool ho raha tha aur shariat ka 
bayan ho raha tha. Is se Zahir hota hai ke in cheezofi ko chodhna sunnat hai, aur 
inka karna bid’at hai. 

Agar ye aamaal mashroo’ hote aur in mein koi khair ya bhalai hoti, to nabi 2 
inhein zaroor karte. Nabi &€ ka in cheezofi ko naa karna aur inko hamesha tark 
kiye rehna, jabke karne ke asbaab aur daaeiye maujood hofi aur koi maane’ naa 
ho,is baat ka saboot hai ke in aamaal ko chodhna hi sunnat hai aur inka karna 
khilaf e shariat hai. 

OOOO 


Qabooliyat e aamaal ke sharait ka jaanna 


har musalman ke liye zaroori hai 


Amal ko Allah ke kareeb karne ke liye zaroori hai ke wo khalis Allah ke liye ho aur 
nabi #8 ke tareege ke mutabiq ho. Is usool ki ahmiyat ko jaanna har us musalman 
ke liye zaroori hai jo rasool &§ ki sunnat par chalna chahta hai, taake woh sunnat 


aur bid’at ke darmiyan farq kar sake. 


Ye usool, jise “sunnat e tarkiya” kaha jaata hai, bahut aham hai. Ye is baat ko wazeh 
karta hai ke Nabi #% ne jis Amal ko asbaab ke bawajood tark Kiya, uska karna 
bid’at hai. 

Ye kaise mumkin hai ke nabi 8, Jo ke momineen ke liye saraapa rahmat hain, kisi 
aese amal ko chodh deifi jisme ummat ke liye bhalai ho? 


O Allah ta’ala ke aap $8 ke mutalliq paws ke: 


[\vA il] | eos any cet lly 
Rasoolullah 8 imaan waalon ke saath bade hi shafeeq aur meherbaan hain. 
Iske bawajood kya ye mumkin hai ke nabi # ne aese Amal ko dekha ho jis me 
ummat ke liye rahmat ho, aur phir bhi use apni poori zindagi mein ek baar bhi naa 
Kiya ho? 
Misaal ke taur par, logon ka kisi faut shudah ke liye jamaa hona, aur us mauge par 
makhsoos rasoomaat anjam Dena, jaise surah ikhlas ko hazar ya ek lakh martaba 
padhna aur uska sawab mayyat ko bakhshna. Kaha jaata hai ke us se mayyat ki 
gardan aag se aazad hojayegi. 
Halanke nabi sallallahu alaihi isi maqsad ke liye bheje gaye the ke logon ko 
jahannum se bachaya jaaye, aur uska tareeqa ye hai ke woh allah ki tauheed ko 


qubool Kareifi aur uski kama haqgqa ibadat karein taake nijaat hasil kar sakeifi. 


Aakhir nabi § ko kya cheez rokti thi ke wo apne sahaba ko jamaa karke marne 


waale ke liye surah ikhlas ki tilawat ka hukm Naa dein? 

Ye sawal uthaya jaata hai ke nabi #8 ko kya cheez manaa karti thi ke woh apne 
sahaba me se baaz ko, jab kisi sahabi ki wafat hoti, ye Naa kehte ke woh jamaa hon, 
surah ikhlas ki tilawat karein aur uska sawab mayyat ko Hiba karein? Aakhir kya 
cheez thi jo unheifi rokti thi? 

Iska jawab hai: kuch bhi nahin. 

Yaani koi aesi cheez nahin thi jo is amal ko rokne waali hoti. Aur us waqt koi 
rukawat bhi nahin thi, jabke Amal ka daaeiya aur sabab maujood tha, yaani mayyat 
ko aag se nijat dilaane ka maqsad. Aur ye zamana woh tha nabi 4 ke qalb Mubarak 
par ahkam e sharia nazil ho rahe thay. Uske bawajood nabi 8% ne ye Amal nahin 


kiya. Is se saabit hua ke is amal ko chodhna sunnat hai aur iska karna bid’at hai. 


OOOO 


Saari bid'ateim gumrahi hain 


Koi bid’at bidat e hasna nahin 


Kuch log kehte hain ke bahut si bid’ateifi “bidat e hasna” hain jinheifi ulama ne 
qubool Kiya aur musalman aajtak unpar Amal pairaa hain. Jaise sayyedna Umar bin 
khattab radiallahu anhu ne logofi ko taraweeh ki namaz mein ek imam ke peeche 
jamaa Kiya, halanke Nabi $8, Abu Bakr siddiq radiallahu anhu aur khud Umar 
Farooque radiallahu anhu ne apni khilafat ke ibetdai daur mein aesa nahin kiya 
tha?! 


C1 jawab: 
Is aeteraaz ka pehla jawab ye hai ke sahih bukhari wa muslim mein Amma Ayesha 
radiallahu anha ki riwayat mein aata hai ke rasool SE ne ek raat ramadan mein 
masjid me namaz padhi aur kuch log aapke saath shamil hogaye, agli raat logon ki 
taadad zyada hogayi aur woh phir aap 8% ke saath namaz mein shareek hue, teesri 
raat masjid mein logof ki taadad aur zyada hogayi. Chauthi raat masjid bhar gayi 
lekin nabi 88 bahar nahi aaye, aur wo log masjid mein aap #8 ka intezar karte rahe 
yahan tak ke Fajr ki namaz ke liye aap #§ tashreef laaye- jab aap ¥§ ne Fajr ki 
namaz padha di, 
O to aap 8 ne farmaya: 

as & 8G 
Mujhe tumhari maujoodgi ka ilm tha, oor mai is dar se bahar nahin aaya ke kahif 


ye namaz tumpar farz Naa kardi jaaye aur tum isko adaa karne se aajiz ho jaao. 


[VV cpm cee CANE sled ee] 
Phir nahi #8 ka inteqal usi halat me hua, yaani dobarah aap #8 ne ye namaz 


baa-jamat nahin padhayi. 


Yahan agarche Amal ka sabab aur daaeiya maujood tha, lekin ek maane’ bhi 


maujood tha. Nabi &§ ko ye khadsha tha ke kahifi ye namaz musalmaano par farz 
Naa ho jaaye. Lehaza jab maane’ zayal hogaya, to asl hukm ki taraf rujoo Kiya 
Gaya- is muamle mein tark e sunnat ko “sunnat e tark” kehna durust nahin hoga, 
kyunke yahan ek maane’ tha. 
Sayyedna Umar radiallahu anhu ne taraweeh ke liye logon ko ek imam ke peeche 
jamaa kiya, kyunke ab wo maane’ aur khatra zayal ho chuka tha ke ye namaz 
musalmaano par farz kardi jaayegi. 
O Sahih bukhari mein abdurrahman bin Abdul qari ki riwayat hai ke sayyedna 
Umar radiallahu anhu ne ek raat masjid me dekha ke log mukhtalif girohoi mein 
taraweeh padh rahe hain, to Umar radiallahu anhu ne kaha: 

ah 56 ey toy ce Nia can 3 is ig 
Agar mai tumhein ek qaari ke pee jamaa kar doon to bee hoga.phir Umar 
radiallahu anhu ne logon ko abi bin ka’ab radiallahu anhu ke peeche jamaa Kiya- 
agli raat sayyedna Umar radiallahu anhu ne dobarah dekha ke log ek qaari ke 


peeche namaz padh rahe hain, to farmaya: 


Ye kitni achi bid’at hai. 
Lekin jis waqt ye log sote hain, wo waqt behtar hai (yaani raat ke aakhri hisse 
mein namaz padhna behtar hai)- 


[vets lt oe] 


Sayyedna Umar radiallahu anhu ne is Amal ko nabi #8 ki sunnat ki buniyad par 
ikhtiyar kiya, kyunke Nabi $§ ne logo ko taraweeh me apne peeche namaz padhne 
se manaa nahin kiya tha, balke unpar taraweeh farz hone ke dar se ye Amal chodha 
tha. Jab nabi 8 ka inteqal hogaya, to ye khauf bhi khatm hogya ke ye namaz farz 
ho sakti hai. 


Iske baad sayyedna Abu Bakr radiallahu anhu ki khilafat mein bhi is Amal ko 


ikhtiyar nahin kiya gaya, kyunke woh riddah (irtedad) ke fitne aur deegar jangof 
mein masroof thay- aur unke baad jab Umar Farooque radiallahu anhu ki khilafat 
mustahkam hui, to unhone nabi $8 ki sunnat ki pairwi mein logon ko ek imaam ke 


peeche jamaa Kiya. 


Lehaza jab Umar radiallahu anhu ne farmaya; 
Ye kitni achin bid’at hai. 
To wo usko nabi #8 ki sunnat ki mutabiq garar de rahe thay, Naa ke us se koi 


nayi bid’at Murad thi. 


O Aur nabi 5 ne farmaya hai ke : 

AS clue, su deck Sl eles (Cayce eat)! oad) 3 aay cgind Ke 
Tum meri sunnat aur mere baad khulafa e rashideen ki sunnat ko mazbooti se 
thaam lo, use dadhh ke daant se mazbooti se thaam lo, aur khabardaar! Deen mein 


nayi cheezeifi aejaad karne se bacho. 


O Doosra jawab: 

Aur is aeteraaz ka doosra jawab ye hai ke yeh (taraweeh ba jamat padhna) 
mashroo’ (yaani sunnat aur mustahab) hai to ise bid’at kaise qarar diya Jaa sakta 
hai? 


O Is se Murad ye hai ke jis nabi ne cae 


Mujhe khauf hai ke tum par fiseseen farz Naa ard jaaye. 
O Wahi nabi 8 ye bhi farmaate hain ke: 


Oo 7 oe 
“Ae ten 


i” 


Har bid’at gumrahi hai. 


Maloom hua ke nabi # ki in donofi baatof me koi tazaad nahin hai. 


Nabi #8 ne taraweeh ko sunnat ke taur par qayam Kiya tha, magar uspar Amal Naa 
karne ki wajah bhi khud nabi #8 ne wazeh kardi ke unheifi ye khauf tha ke kahifi 


isey farz Naa kardiya jaaye. Jab wo maane’ khatm ho gaya, to hum usi asl ki taraf 


laut-te hain jo nabi #8 ne hamare liye qayam Kiya tha. 
O Jab umar radiallahu anhu ne farmaya: 
“cis Ged es” 

Yeh kitni achi bid’at hai, to unka fatlaB ye tha ke ye Amal nabi #8 ke daur me aam 
nahin tha, aur naa hi Abu Bakr radiallahu anhu ke zamane me aesa hua,lehaza 
yahan “bid’at” lughwi maa’no mein istemal hua hai. Lughwi taur par bid’at har us 
naye Amal ko kaha jaata hai jiski pehle koi misaal Naa ho, jabke sharai bid’at wo 
hai jispar Qur'an ya sunnat mein koi daleel Naa ho. 
Chunancha Umar radiallahu anhu ka qaul lughwi bid’at ke umoom ki taraf ishara 
karta hai,aur lughwi bid’at ka maa’ni sharayi bid’at se zyada wasee’ hai. 
O Allama ibn rajab rahimahullah ne farmaya: 

“4p ae y wl gal 3 as Gb cgal uae lamar o =m) oe 3 os bs ly” 
Salat saliheen ke kalam mein bias bid’atiyofi ki tehseen ka jo zikr aaya hai,to us se 


Murad darasal lughwi bid’ateifi hain naa ki sharayi bid’ateifi. 
[VYA*Y sey MI © - Sh coal ale] 


“Lughwi bid’aat” ka matlab hai ke ye bid’ateifi sirf lughwi maani mein hain, sharayi 


maani mein nahin. 


OOOO 


Kafir Abu lahab ka Amal 
Aur jaahil bid’atiyon ka istadlaal 


© Kuch log ibn jazri ki riwayat ka hawala dete hain ke : 

See gel, B ail Sen Als oe 
Abu lahab ko khwab mein deka gaya aur us se poochha gaya ke tumhara haal kaisa 

hai?Usne jawab diya ke mai jahannum mein hoon, magar har peer ki raat mere 
azaab mein takhfeef ki jaati hai, kyunke mai ne Nabi ¥& ki paidaish ki khushi mein 
apni laundi thobiya ko aazad Kiya tha. 

Chunancha ye log kehte hain ke jab kafir abu lahab ko nabi & ki paidaish par 
khushi manaane se faida hua,to ek musalman jo har saal nabi $8 ki paidaish ka 
jashn manaata hai, use kyun faida naa hoga? 

Iska jawab ye hai ke ye daleel makdi ke jaale se bhi zyada kamzor aur be wazan hai. 
Khwab dekhne wala majhool hai, aur jis se mutalliq khwab me ye kaha gaya hai, wo 
kafir hai! To iski koi sanad kaise ho sakti hai? 

Aur kabse khwabon ko sharayi daleel ke taur par tasleem Kiya jaane laga? 

Neez abu lahab ki ye fitri Khushi thi, kyunke uske bhai ko beta paida hua tha, ye 
koi imaani Khushi nahin thi.Aur Abu lahab ne Nabi 88 ki ba’sat par khushi nahin 


manayi, balke unke khilaf shadeed mukhalifat ki aur unheifi eeza pahunchayi. 


OOOO 


Masaleh marsala ka mafhoom 


Aur milad ko usmein shamil Kkarne waalon ka radd 


Baaz bid’ateifii un “masaleh marsala” se mushabihat rakhti hain jinheifi ulama 
tasleem karte hain, magar un donofi me bada farq hai. maslihat e marsala ek aesi 
maslihat hoti hai jo shariat ke maqasid se ham-aahang ho, jiske baare mein koi 
khaas daleel Naa aayi ho,Naa use radd karne ki, Naa use qubool karne ki, isliye use 
“marsala” kaha jaata hai,yaani ye Naa mustarad hai naa sabit, balke khuli hui hai. 
Misaal ke taur par sahaba e Kiram radiallahu anhum ne nabi #8 ki wafat ke baad 
quran e Kareem jama Kiya. Ye bid’at nahin thi, balke ye masaleh marsala ke zumre 
me aati hai. 

Ab agar koi kahe ke Nabi 88 ke yaum e paidaish ko manaane se aap 8 ki seerat 
ka zikr aur Allah ka zikr hota hai,phir bhi aap log humein manaa karte hain? 

to iska jawab ye hai ke Allah ka zikr aur nabi 88 ki seerat ko jaanna yaqeenan 
behtareen ibadatofi mein se hai, aur iski targheen di jaati hai, magar nazaa’ ka 
maqam ye hai ke ek khaas din ko is maqsad ke liye muqarrar karna aur iske saath 


nayi bid’aat ko shamil karna durust nahin. 


OO00O0 


Somwaar (Monday) ko roza rakhna sunnat hai, 


Milaad manaana nahin 


Kuch log kehte hain ke nabi 88 peer ke din roza rakhte thay aur jab unse puchha 
gaya, to unhone farmaya: ; 
eee ge wo, Ae 

Ye wo din hai jismein paidaish Hui, aur isi Roz meri ba’sat hui, ya isi din mujhpar 
Qur'an ka nuzool hua. 
Chunancha miladi hazraat is se bejaa istadlaal karte hue kehte hain ke to humein 
bhi nabi 8 ki paidaish ka jashn manaana chahiye. 
Iska jawab ye hai ke peer ke din ka roza rakhna masnoon hai aur iski fazilat saabit 
hai, aur saara saal ye roza rakha jaa sakta hai, iska koi khaas waqt nahin hai,aur jo 
cheez mashroo’ hai- yaani roza rakhna- usko ispar qayas karna Jo ghair mashroo’ 
hai- yaani milad manaana- nihayat galat aur fasid qayas hai. 
O Nabi #8 ne peer aur jumerat ke din Toze ki himmat ye bayan ki ke: 

Ger BF eT Cab tly cat , LEY Gon” 
Bandon ke aamaal har peer aur jumerat ko Allah ke saamne pesh kiye jaate hain aur 


mai chahta hoon ke mere aamaal pesh kiye jaayeifi to mai roze se rahoon. 
[au does VV E* idole orl Gi CY OA Bll ie VEY ode dl im] 


OOOO 


Muhabbat e Rasool 2 aur uske sharayi taqaze 


Ek aur aham baat ye hai ke nabi #8 ki muhabbat Deen ke Azeem tareen usoolofi 
mein se hai. 


O Jaisa ke Allah ta’ala farmata hai. 
vovog Ge 2 33o20 vob o8$e 47 otf 4ogr ctf ro + © 

wh il Gl lad de 3 sles dys ail SI exes slay bis 

[ve 2 gl] ) Segall sal oe y ails 
Aap keh dijiye ke agar tumhare baap aur tumhare ladke aur tumhare Bhai aur 
tumhari biwiyaf aur tumhare kumbe qabeele aur tumhare kamaye bue maal aur wo 
tijarat jiski kaminse tum darte ho aur wo haweliyaafi jinheifi tum pasand karte ho 
agar ye tumheifi Allah se aur uske rasool se aur uski raah mein jihad se bhi zyada 


azeez hain, to tum intezar Karo ke Allah ta’ala apna azaab le aaye. Aur Allah ta’ala 


faasiqon ko hidayat nahin deta. 


O Isi tarah nabi e Akram # ka farman hai: 

“NG Gal aa ots GG Ye 
Koi us waqt tak momin nahin he sakta jabtak ke mai uske liye uski jaan se zyada 
azeez Naa hon. 


Chaho to tum Quran e Kareem ki ye aayat e enm pale: 


0 Id Hah As vogr 0 
[\ rol VI] 1 € eel! dally weal o egatll ‘i >} 
Paighambar mominofi par khud unse bhi zyada haq rakhe waale hain aur 
paighambar ki biwiyaii mominof ki maayeifi hain. 
[yaya ih TD EVAN “Saeed eal 


O Isi tarah ek aur jagah par nahi e cca = ne farmaya: 


“ and oe oy ms aa Ge 
Mai har momin ke liye uski apni zaat se bhi zyada qareeb tar hoon. 


[AAV “phe ce] 


O Neez ek aur jagah par aap ¥ ka irshad e girami hai ke: 


yee ze - &6 vee Br eA 37% SF SF 
“olay oally Go Sodas) Z Son HB code coudt call” 


Qasam hai us zaat ki jiske haath mein meri jaan hai! Tum me se koi bhi momin 


nahin ho sakta taa-aanke mai uske nazdeek uske Walid aur uski aulad se zyada 
mehboob Naa ban jaaun. 


[tee ey IE gl ow] 


O Aur jab Umar radiallahu anhu ne nahi 8 se kaha: 


oft 


“gol yy Me ee odie 
Aap meri jaan ke alawah mujhe har cheez se zyada mehboob hain. 
to nabi ¥§ ne farmaya: 
Ae ea 
Nahin nahin, mujhe us zaat ki qasam jiske haath mein meri jaan hai! (Imaan us 
waqt tak mukammal nahin ho sakta) Jabtak meri zaat tumheifi apni jaan se bhi 
zyada azeez Naa ho. 
Chunancha Umar radiallahu anhu ne apni islah karte hue kaha: 
Pics ee a, Slab” 
Allah ki qasam! Ab aap aaaihe meri jaan se bhi zyada azeez hain. 
to ispar aap &8 ne mohar sabat karte hue farmaya ke: 
MP oot 
Aye Umar! Ab (Tera imaan mukammal hua hai. 
[NAVY seyledl ee] 


Maloom hua ke nabi 8 se muhabbat shar’an wajib hai aur Deen ke Azeem usoolofi 
mein se ek Asl hai. Lekin is muhabbat ki sachai ka saboot ye hai ke insan nabi $ 
ke saath adab se pesh aaye aur unke aage koi cheez mugqaddam Naa kare, aap #8 ki 


sunnaton aur hidayatofi par amal pairaa ho. 


Allah ta’ala se dua hai ke woh humein apni aur apne nabi #% ki muhabbat ataa 
farmaye, aur humein itteba ki taufeeq de aur bid’aat se bachaye, beshak wo har 


cheez par qadir hai. 


ches al Jey ade “al fo 4H bey de dey al bes 


OOOO 


[Yeh risala allama Muhammad bin Saeed raslan misri Hafizahullah ke tafreegh 
shudah ek khitab ka Urdu tarjuma hai, Jo shaikh ki website par “AL Jle>'Y! 
(Sse)|” ke unwan se tehreeri shakl mein maujood hai. 

Afadah e aam ki gharz se Urdu daafi tabge ke liye ise pesh kiya jaa raha hai. 
Mutarjim] 

https://www.rslan.com/tafre3 1/Mawoled.php 

